
				REFERAT DE APROBARE
la proiectul de hotărâre privind aprobarea Strategiei de dezvoltare a serviciilor sociale acordate la nivelul Comunei Bustuchin, județul Gorj, pentru perioada 2025-2030
	
	Prin prezentul referat supun atenției Consiliului Local al Comunei Bustuchin proiectul de hotărâre privind aprobarea Strategiei de dezvoltare a serviciilor sociale acordate la nivelul comunei pentru perioada 2025–2030. Necesitatea elaborării și aprobării unei astfel de strategii decurge din obligațiile legale stabilite de cadrul normativ în vigoare privind asistența socială și furnizarea serviciilor sociale de către autoritățile administrației publice locale.
	Strategia propusă are ca obiectiv principal asigurarea unui cadru coerent și adaptat realităților locale pentru organizarea, dezvoltarea și furnizarea serviciilor sociale în sprijinul categoriilor vulnerabile din comunitate. Prin această strategie se definesc prioritățile, direcțiile de acțiune, tipurile de servicii sociale necesare, indicatorii de performanță și resursele implicate, precum și mecanismele de monitorizare și evaluare a implementării acesteia.
	Documentul strategic este elaborat în conformitate cu prevederile Legii asistenței sociale nr. 292/2011, Legii nr. 197/2012 privind asigurarea calității în domeniul serviciilor sociale, Legii nr. 272/2004 privind protecția și promovarea drepturilor copilului, precum și altor acte normative relevante în domeniu. Totodată, această inițiativă răspunde obligației legale de a fundamenta planificarea serviciilor sociale pe baza unui document strategic aprobat prin hotărâre a consiliului local.
[bookmark: _GoBack]	În consecință, având în vedere caracterul de interes public și social al strategiei, cât și faptul că aprobarea acesteia constituie o condiție pentru obținerea de finanțări din surse guvernamentale și europene pentru dezvoltarea infrastructurii și serviciilor sociale, propun aprobarea proiectului de hotărâre în forma prezentată.

